חד ‎ ש: ‎ מקום ‎ של ‎ תקווה‎ 


ח"כ ‎ דב ‎ חנין ‎ בפנייה ‎ לבוחרות ‎ ולבוחרים: ‎ שמאל ‎ חדש ‎ -  חיוני ‎ ואפשרי.‎ 


המלחמה ‎ בעזה ‎ הייתה ‎ אסון ‎ -  אסון ‎ אנושי, ‎ אסון‎ 
מדיני, ‎ והיא ‎ בסופו-של-דבר ‎ גם ‎ אסון ‎ ביטחוני. ‎ התמונות‎ 
מעזה ‎ הן ‎ תמונות ‎ מזעזעות: ‎ תמונות ‎ של ‎ בתים ‎ הרוסים, ‎ של‎ 
ילדים ‎ המתרוצצים ‎ בין ‎ ההריסות, ‎ של ‎ גוויות ‎ הקבורים ‎ מתחת‎ 
להריסות. ‎ אך ‎ אלה ‎ אינן ‎ תמונות ‎ מפתיעות. ‎ ברור ‎ לגמרי,‎ 
שכאשר ‎ מפציצים ‎ ומפגיזים ‎ בצורה ‎ כה ‎ מאסיבית ‎ את ‎ המקום‎ 
הצפוף ‎ ביותר ‎ באוכלוסייה ‎ אזרחית ‎ בעולם, ‎ אלה ‎ יהיו‎ 
התוצאות ‎ ואלה ‎ יהיו ‎ התמונות.‎ 

המלחמה ‎ בעזה ‎ הייתה ‎ אסון ‎ מדיני ‎ וביטחוני, ‎ שכן ‎ היא‎ 
העמיקה ‎ את ‎ השנאה ‎ בין ‎ שני ‎ העמים, ‎ חיזקה ‎ את ‎ הכעס, ‎ יצרה‎ 
מוטיבציות ‎ נוספות ‎ לעוד ‎ מעגל ‎ של ‎ דם.‎ 

אנחנו ‎ בחד״ש ‎ אמרנו ‎ וממשיכים ‎ לומר ‎ גם ‎ היום, ‎ שישנה‎ 
דרך ‎ אחרת. ‎ את ‎ מעגל ‎ הדם ‎ הזה ‎ אפשר ‎ וצריך ‎ לפרוץ, ‎ אבל ‎ לא‎ 
באמצעות ‎ סיבוב ‎ כוחני ‎ נוסף. ‎ המוצא ‎ הוא ‎ בהליכה ‎ בדרך‎ 
הפוכה ‎ בתכלית: ‎ מרגיעה ‎ אל ‎ ניהול ‎ מהלך ‎ מדיני ‎ אמיתי ‎ מול‎ 
העם ‎ הפלסטיני ‎ ומול ‎ העולם ‎ הערבי. ‎ מהלך ‎ מדיני ‎ כזה ‎ עדיין‎ 
אפשרי. ‎ מהלך ‎ מדיני ‎ כזה ‎ הוא ‎ התקווה ‎ של ‎ ישראל ‎ ושל‎ 
העם ‎ הפלסטיני ‎ לעתיד ‎ של ‎ חיים ‎ ושלום.‎ 

מבחינתו ‎ של ‎ מחנה ‎ השלום ‎ בישראל, ‎ המלחמה ‎ הזאת‎ 
הייתה ‎ מבחן ‎ קשה. ‎ כבר ‎ ביום ‎ הראשון ‎ של ‎ המלחמה, ‎ במוצאי‎ 
שבת, ‎ 27.12, ‎ היינו ‎ אלפיים ‎ איש ‎ מול ‎ משרד ‎ הביטחון,‎ 
בהפגנה ‎ זועמת, ‎ כועסת, ‎ אבל ‎ גם ‎ מאוד ‎ מדויקת ‎ במסרים ‎ שלה.‎ 
מעגל ‎ ההתנגדות ‎ למלחמה ‎ הלך ‎ והתרחב, ‎ והמשיך ‎ בהפגנות‎ 
של ‎ אלפים ‎ רבים, ‎ יהודים ‎ וערבים, ‎ בחוצות ‎ תל ‎ אביב ‎ ויפו,‎ 
בסחנין ‎ ובנצרת, ‎ וביישובים ‎ רבים ‎ נוספים.‎ 

נציין ‎ בצער, ‎ שלא ‎ כולם ‎ הצליחו ‎ לעמוד ‎ במבחן ‎ הזה. ‎ כמה‎ 
מהמנהיגים ‎ היוניים ‎ הבולטים, ‎ מנהיגי ‎ מרצ ‎ למשל, ‎ נכשלו‎ 
במבחן, ‎ כאשר ‎ תמכו ‎ במלחמה ‎ בתחילתה, ‎ וסירבו ‎ להתייצב‎ 
נגדה ‎ באופן ‎ ברור ‎ חד ‎ גם ‎ כשהתברר ‎ לאן ‎ היא ‎ מובילה ‎ ולמה‎ 
היא ‎ גורמת. ‎ הכישלון ‎ הזה ‎ הוא ‎ כישלון ‎ מצער, ‎ הכישלון ‎ הזה‎ 
מראה ‎ עוד ‎ יותר, ‎ כמה ‎ חיוני ‎ ודחוף ‎ לבנות ‎ שמאל ‎ חדש ‎ בחברה‎ 
הישראלית.‎ 

אנחנו ‎ בחד״ש ‎ התחלנו ‎ בדרך ‎ הזאת. ‎ אנחנו ‎ התחלנו ‎ בבניית‎ 
שמאל ‎ חדש, ‎ שישלב ‎ עמדה ‎ מדינית ‎ אמיצה ‎ וברורה ‎ עם ‎ מסר‎ 


קול ‎ לחד״ש ‎ הוא ‎ קול ‎ בטוח‎ 
לשלום ‎ ולשוויון,‎ 
לדמוקרטיה,‎ 

ולהגנת ‎ העובדים, ‎ הנשים‎ 
והסביבה‎ 

הצביעו ‎ 1 

סוציאליסטי, ‎ עם ‎ חשיבה ‎ סביבתית ‎ מתקדמת, ‎ עם ‎ שותפות‎ 
יהודית-ערבית. ‎ אנחנו ‎ מציעים ‎ לכם ‎ ולכן ‎ להצטרף ‎ אלינו‎ 
למסע ‎ הזה. ‎ המסע ‎ הזה ‎ לא ‎ ייגמר ‎ בבחירות ‎ הקרובות, ‎ אך‎ 
הבחירות ‎ האלה ‎ הן ‎ נקודת ‎ מוצא ‎ חשובה ‎ וצעד ‎ מאוד‎ 
משמעותי ‎ בדרך ‎ לבניית ‎ שמאל ‎ חדש ‎ כזה.‎ 

שמאל ‎ חדש ‎ חיוני ‎ מאוד ‎ בחברה ‎ הישראלית ‎ וגם ‎ אפשרי‎ 
בהחלט. ‎ אנחנו ‎ רואים ‎ בציבור ‎ הצעיר, ‎ שהתגייס ‎ ומתגייס‎ 
לפעילות ‎ הפוליטית, ‎ החל ‎ בבחירות ‎ המקומיות ‎ האחרונות‎ 
ובהמשך ‎ -  בהתנגדות ‎ למלחמה ‎ בעזה, ‎ עד ‎ כמה ‎ האפשרויות‎ 
בחברה ‎ הישראלית ‎ גדולות ‎ וממשיות. ‎ עם ‎ הצעירים ‎ האלה‎ 
ניתן ‎ לבנות ‎ עתיד ‎ אחר, ‎ לבנות ‎ תקווה ‎ חדשה ‎ וטובה‎ 
■ותר ‎ לחברה ‎ הישראלית.‎ 


מאמרים ‎ ורשימות ‎ נוספים, ‎ המוקדשים, ‎ לבחירות‎ 
לכנסת ‎ -  ר' ‎ בעמודים ‎ 2, ‎ 3, ‎ 4  בגיליון ‎ זה.‎ 
למידע ‎ היכנסו ‎ לאתר‎ 

בחירות ‎ 2/ 09 


מדוע ‎ החלטת׳ ‎ להצביע ‎ חד" ‎ ש  גם ‎ הפעם‎ 


מאת ‎ דרור ‎ פויר‎ 

א.‎ 

עוד ‎ פחות ‎ משבועיים ‎ לבחירות, ‎ ונראה ‎ לי ‎ שהגיע ‎ הזמן‎ 
להצהיר ‎ למי ‎ אצביע, ‎ לנמק ‎ את ‎ הבחירה ‎ ולנסות ‎ לשכנע ‎ כמה‎ 
שיותר ‎ אנשים. ‎ אל ‎ תודו ‎ לי, ‎ באמת, ‎ אני ‎ רק ‎ עושה ‎ את ‎ חובתי‎ 
כאזרח, ‎ כבעל ‎ טור ‎ וכפטריוט ‎ ישראלי, ‎ ואני ‎ יודע ‎ שאתם‎ 
הייתם ‎ עושים ‎ -  ואתם ‎ עושים, ‎ תודה ‎ לאל, ‎ כל ‎ הזמן ‎ -  את‎ 
אותו ‎ הדבר ‎ גם ‎ בשבילי.‎ 

חד״ש, ‎ אם ‎ ככה, ‎ ולא ‎ בפעם ‎ הראשונה. ‎ להלן ‎ נימוקיי ‎ בסדר‎ 
לא ‎ לגמרי ‎ היררכי.‎ 

ב.‎ 

מעל ‎ הכל: ‎ שותפות ‎ יהודית-ערבית. ‎ אין ‎ ספק ‎ שמערכת‎ 
היחסים ‎ בין ‎ הציבור ‎ היהודי ‎ לערבי ‎ זו ‎ הסוגיה ‎ החברתית ‎ הכי‎ 
בוערת ‎ וחשובה ‎ במדינה. ‎ השד ‎ העדתי ‎ הוא ‎ קספר ‎ הרוח‎ 
הידידותית ‎ לידה. ‎ מדינת ‎ ישראל ‎ מפלה ‎ את ‎ הציבור ‎ הערבי‎ 
בעקביות ‎ ובשיטתיות ‎ כבר ‎ 60  שנה ‎ בכל ‎ התחומים, ‎ ולא ‎ צריך‎ 
להכביר ‎ מילים ‎ על ‎ רמות ‎ ההזנחה, ‎ הנתק, ‎ האפליה, ‎ הניכור,‎ 
ההדרה, ‎ הטינה ‎ והשנאה ‎ שמערכת ‎ היחסים ‎ הזו ‎ הגיעה ‎ אליהן.‎ 
אנחנו ‎ חיים ‎ במדינה ‎ גזענית ‎ ומה ‎ שמשתנה, ‎ משתנה ‎ רק ‎ לרעה.‎ 

אסור ‎ להשלים ‎ עם ‎ הדרך ‎ בה ‎ מדינת ‎ ישראל ‎ נוהגת ‎ באזרחיה‎ 
הערבים. ‎ זה ‎ לא ‎ מוסרי ‎ ולא ‎ יהודי. ‎ לכולם ‎ יש ‎ יופי ‎ של‎ 
פתרונות ‎ לבעיה. ‎ אבל ‎ בעיניי ‎ הפתרון ‎ היחיד ‎ שיכול ‎ לעבוד‎ 
הוא ‎ שיתוף ‎ פעולה. ‎ אבל ‎ לא ‎ שיתוף ‎ פעולה ‎ בסגנון ‎ מפלגות‎ 
המרכז-שמאל: ‎ לשריין ‎ מקום ‎ לערבי ‎ שיישב ‎ שם ‎ כקישוט ‎ בין‎ 
הגנרלים. ‎ זה ‎ לא ‎ מספיק.‎ 

חד״ש ‎ היא ‎ המפלגה ‎ היחידה ‎ שהיא ‎ ערבית ‎ ויהודית‎ 
בהגדרתה, ‎ שעומדת ‎ נגד ‎ הזרם ‎ העכור ‎ של ‎ חשדנות ‎ ולאומנות,‎ 
משני ‎ הצדדים, ‎ וזה ‎ לא ‎ דבר ‎ קל. ‎ נכון ‎ שזה ‎ לא ‎ מושלם, ‎ ובטח‎ 
שאין ‎ דבר ‎ כזה ‎ מפלגה ‎ מושלמת, ‎ אבל ‎ שיתוף ‎ פעולה ‎ כזה ‎ הוא‎ 
הסיכוי ‎ היחיד ‎ שלנו ‎ לחיים ‎ נורמאליים ‎ פה, ‎ גם ‎ עם ‎ אזרחי‎ 
ישראל ‎ הערבים ‎ ובהמשך ‎ גם ‎ עם ‎ שכנינו. ‎ אם ‎ לא ‎ נפתור ‎ את‎ 
הסכסוך ‎ הפנימי ‎ הזה, ‎ אין ‎ לנו ‎ סיכוי ‎ עם ‎ הסכסוך ‎ הגדול.‎ 

בטח ‎ בימים ‎ אלו ‎ של ‎ אחרי ‎ מלחמה. ‎ שאון ‎ התותחים ‎ עוד‎ 
לא ‎ נדם, ‎ והלך ‎ הרוח ‎ הוא ‎ הכי ‎ אנטי ‎ שיתוף ‎ פעולה ‎ שיכול‎ 
להיות. ‎ דווקא ‎ עכשיו ‎ צריך ‎ להרים ‎ את ‎ הדגל ‎ הזה. ‎ רק ‎ בשביל‎ 
שיתוף ‎ הפעולה ‎ הזה ‎ ראוי ‎ להצביע ‎ חד״ש. ‎ אפילו ‎ אם ‎ לא ‎ היו‎ 
להם ‎ את ‎ שאר ‎ המעלות ‎ שיפורטו ‎ להלן.‎ 

ג.‎ 

סוציאליזם. ‎ המדינה ‎ צריכה ‎ לקחת ‎ הרבה ‎ יותר ‎ אחריות ‎ על‎ 
אזרחיה, ‎ להגביל ‎ את ‎ שוק ‎ ההון, ‎ לרסן ‎ את ‎ ההפרטה, ‎ לשמור‎ 
על ‎ שירותים ‎ חיוניים ‎ כמו ‎ בריאות ‎ וחינוך, ‎ להגן ‎ על ‎ העבודה‎ 
המאורגנת, ‎ להגדיל ‎ את ‎ התקציבים ‎ ולהבטיח ‎ צדק ‎ חברתי‎ 
וחלוקה ‎ הוגנת ‎ של ‎ משאבים. ‎ זה ‎ המינימום. ‎ אני ‎ לא ‎ נגד‎ 
תחרות, ‎ אבל ‎ אני ‎ בהחלט ‎ נגד ‎ תחרויות ‎ ציד, ‎ כשאני ‎ ואתם‎ 
בתפקיד ‎ הארנבת. ‎ אני ‎ גם ‎ לא ‎ נגד ‎ יוזמה, ‎ כל ‎ עוד ‎ היוזמה ‎ היא‎ 
לא ‎ לקחת ‎ את ‎ מה ‎ ששייך ‎ לכולם ‎ ולתת ‎ אותו ‎ למעטים.‎ 

בואו ‎ נהיה ‎ כנים, ‎ זה ‎ לא ‎ שמוחמד ‎ ברכה ‎ יתמנה ‎ עוד ‎ שלושה‎ 
שבועות ‎ לשר ‎ האוצר, ‎ גם ‎ לא ‎ דב ‎ חנין, ‎ אבל ‎ האנשים ‎ האלה‎ 
יושבים ‎ בוועדות ‎ ומגינים ‎ עלינו ‎ מפני ‎ כל ‎ הדגים ‎ השמנים‎ 
והלוביסטים ‎ שלהם. ‎ אתם ‎ יכולים ‎ להיות ‎ רגועים, ‎ יש ‎ מספיק‎ 
אנשים ‎ שיילחמו ‎ בכנסת ‎ בשביל ‎ העשירים. ‎ מה ‎ שאנחנו‎ 
צריכים ‎ זה ‎ אנשים ‎ שיילחמו ‎ גם ‎ בשבילנו.‎ 


ד.‎ 

אם ‎ עד ‎ עכשיו ‎ לא ‎ השתכנעתם, ‎ יש ‎ לי ‎ עוד ‎ קלף: ‎ הם‎ 
שמאלנים. ‎ אבל ‎ ממש, ‎ שמאלנים ‎ קומפלט ‎ אורגינל: ‎ שתי‎ 
מדינות ‎ לשתי ‎ עמים, ‎ די ‎ לכיבוש, ‎ גבולות ‎ 67, ‎ חלוקת‎ 
ירושלים, ‎ ירידה ‎ מרמת ‎ הגולן, ‎ זכות ‎ השיבה, ‎ הכל ‎ שם.‎ 

סביבה. ‎ לאלה ‎ אולי ‎ יש ‎ את ‎ מלכיאור ‎ ולהם ‎ יש ‎ אולי ‎ את ‎ ניצן‎ 
הורוביץ, ‎ אבל ‎ המוביל ‎ הגדול ‎ של ‎ המהפכה ‎ החוקתית ‎ הירוקה‎ 
הוא ‎ דב ‎ חנין, ‎ ויש ‎ לו ‎ עוד ‎ הרבה ‎ עבודה ‎ לעשות. ‎ אם ‎ אתה‎ 
ירוק, ‎ קול ‎ לחד״ש ‎ צריך ‎ להיות ‎ אופציה ‎ מועדפת.‎ 
שימו ‎ לב: ‎ הכל ‎ קשור. ‎ צדק, ‎ שוויון, ‎ שלום ‎ -  אי ‎ אפשר‎ 
להפריד ‎ ביניהם.‎ 

אנשים ‎ אומרים: ‎ מה ‎ הטעם ‎ להצביע ‎ למפלגת ‎ מיעוט ‎ קטנה‎ 
שאין ‎ לה ‎ סיכוי ‎ לשבת ‎ בשום ‎ ממשלה. ‎ אז ‎ (א) ‎ העבודה‎ 
האמיתית ‎ היא ‎ אפורה ‎ ומאחורי ‎ הקלעים. ‎ היא ‎ מתבצעת ‎ בכל‎ 
מיני ‎ וועדות ‎ וישיבות ‎ שאף ‎ אחד ‎ לא ‎ מגיע ‎ אליהם ‎ חוץ ‎ מאלה‎ 
שאכפת ‎ להם. ‎ (ב) ‎ אם ‎ תצביעו, ‎ היא ‎ לא ‎ חייבת ‎ להיות ‎ מיעוט‎ 
קטן. ‎ (ג) ‎ הצבעה ‎ היא ‎ מכלול ‎ של ‎ שיקולים. ‎ שלטון ‎ או ‎ ישיבה‎ 
בממשלה ‎ הם ‎ רק ‎ שניים ‎ מהם, ‎ ולא ‎ בהכרח ‎ הכי ‎ חשובים.‎ 
תפישת ‎ עולם ‎ היא ‎ קריטריון ‎ לא ‎ פחות ‎ חשוב, ‎ גם ‎ מחאה‎ 
חברתית, ‎ גם ‎ שייכות, ‎ גם ‎ הושטת ‎ יד, ‎ גם ‎ הצורך ‎ לתת ‎ קונטרה‎ 
לתפישות ‎ הפוכות. ‎ אין ‎ לי ‎ שום ‎ בעיה ‎ עם ‎ ספסלי ‎ האופוזיציה,‎ 
ובכלל ‎ לא ‎ מפריע ‎ לי ‎ להיות ‎ במיעוט. ‎ להפך, ‎ להיות ‎ במיעוט ‎ זו‎ 
זכות ‎ גדולה ‎ ואחריות ‎ גדולה ‎ לא ‎ פחות.‎ 

ה.‎ 

אני ‎ אוהב ‎ בחד״ש ‎ את ‎ זה ‎ שהם ‎ הכי ‎ לא ‎ טרנדיים. ‎ למרות‎ 
שעקרונית ‎ אני ‎ בעד ‎ מעבר ‎ של ‎ עיתונאים ‎ לפוליטיקה, ‎ הרי‎ 
שקציר ‎ המפורסמים ‎ שמבצעות ‎ המפלגות ‎ לפני ‎ כל ‎ בחירות‎ 
מעיד ‎ על ‎ ילדותיות ‎ והתפנקות. ‎ מפלגה ‎ היא ‎ לא ‎ פינוק ‎ שאתה‎ 
מפרגן ‎ לעצמך ‎ בכל ‎ פעם ‎ שכיוון ‎ הרוח ‎ משתנה. ‎ קצה ‎ נפשי‎ 
בנהייה ‎ הילדותית ‎ של ‎ הבוחר ‎ הישראלי. ‎ פעם ‎ הוא ‎ בעד‎ 
הגמלאים, ‎ פעם ‎ הוא ‎ במרכז, ‎ פעם ‎ ירוק, ‎ פעם ‎ אנטי-דתי.‎ 
הפרעת ‎ קשב ‎ וריכוז ‎ קלאסית.‎ 

מהבחינה ‎ הזו ‎ חד״ש ‎ יציבה, ‎ אולי ‎ אפילו ‎ יותר ‎ מדי. ‎ אין‎ 
טרנדים ‎ שם ‎ ואין ‎ כוכבים ‎ ואין ‎ תחושה ‎ של ‎ מוצנחים ‎ ומקורבים‎ 
הזויים. ‎ יש ‎ מוסדות, ‎ יש ‎ ועדות, ‎ יש ‎ תקנון ‎ ויש ‎ מסורת. ‎ דווקא‎ 
מדליקה ‎ אותי ‎ השמרנות ‎ הזו. ‎ על ‎ רקע ‎ כל ‎ הרעש ‎ הלבן‎ 
שמייצרת ‎ הפוליטיקה ‎ הישראלית, ‎ חד״ש ‎ זה ‎ כמו ‎ להיכנס‎ 
לספריה: ‎ צריך ‎ לשמור ‎ על ‎ השקט. ‎ מפלגה ‎ וותיקה, ‎ זה ‎ מה‎ 
שאני ‎ צריך ‎ עכשיו, ‎ בטח ‎ לא ‎ אף ‎ תנועה ‎ שקוראת ‎ לעצמה‎ 
"החדשה" ‎ ומחר ‎ תקרא ‎ לעצמה ‎ משהו ‎ אחר.‎ 

בתור ‎ מצביע ‎ חד״ש ‎ אני ‎ לגמרי ‎ מרוצה ‎ מכל ‎ (שלושת)‎ 
האנשים ‎ שהפתק ‎ שלי ‎ הכניס ‎ לכנסת ‎ ומפועלם. ‎ הישגיהם‎ 
מכובדים, ‎ הם ‎ עקביים, ‎ ישרים ‎ וחרוצים, ‎ לא ‎ מזגזגים, ‎ לא‎ 
מפרפרים, ‎ לא ‎ יוצאים ‎ ונכנסים ‎ לחדרי ‎ חקירות, ‎ לא ‎ רבים ‎ בינם‎ 
לבין ‎ עצמם, ‎ לא ‎ מוכרים ‎ את ‎ נשמתם ‎ בשביל ‎ כסא. ‎ כמה‎ 
בוחרים ‎ של ‎ מפלגות ‎ אחרות ‎ יכולים ‎ לומר ‎ זאת ‎ על ‎ אנשיהם ‎ ? 

לסיכום: ‎ אני ‎ שמאלני, ‎ סוציאליסט, ‎ אוהב ‎ ערבים, ‎ שונא‎ 
מלחמות, ‎ מחבק ‎ עצים ‎ ולא ‎ מפונק, ‎ זה ‎ מה ‎ שאני ‎ וזה ‎ מה ‎ שאני‎ 
מחפש ‎ במפלגה ‎ שלי. ‎ את ‎ הצ׳ק ‎ ליסט ‎ הזה ‎ רק ‎ חד״ש ‎ עוברת.‎ 

דרור ‎ פויר ‎ הוא ‎ בעל ‎ טור ‎ אינטרנט ‎ ביומון‎ "גלובס"‎ 

למאמר ‎ המלא ‎ /•01־ 0165. 00. 11/011 ח.ע/\״\״\‎ 


בחירות ‎ 3/ 09 


מצור ‎ ומלחמה ‎ זורעים ‎ שנאה‎ 

תושב ‎ קיבוץ ‎ דורות ‎ מסביר, ‎ מדוע‎ 
החליט ‎ לתמוך ‎ בחד״ש ‎ בבחירות.‎ 

מאת ‎ רנן ‎ רז‎ 

אני ‎ צעיר ‎ תושב ‎ הדרום, ‎ מאזור ‎ עוטף ‎ עזה. ‎ לשמוע ‎ כל ‎ יום‎ 
את ‎ צפירת ‎ ה״צבע ‎ אדום״ ‎ המרעישה ‎ והצורמת ‎ באוזניים ‎ -  זה‎ 
חלק ‎ משגרת ‎ יומי. ‎ חוויה ‎ לא ‎ מומלצת ‎ לאף ‎ אחד. ‎ אחרי‎ 
הצפירה ‎ הצורמת, ‎ מה ‎ שבדרך ‎ כלל ‎ שומעים ‎ זה ‎ רצף ‎ ארוך ‎ של‎ 
קללות ‎ על ‎ תושבי ‎ עזה. ‎ הקללות ‎ מגיעות ‎ ממבוגרים, ‎ מבני‎ 
נוער, ‎ מילדים. ‎ אני ‎ לא ‎ יכול ‎ לקבל ‎ אותן. ‎ האזרחים ‎ החיים‎ 
בעזה ‎ לא ‎ אשמים ‎ במצב ‎ ולא ‎ צריך ‎ לתקוף ‎ אותם, ‎ בדיוק ‎ כמו‎ 
שאני ‎ והשכנים ‎ שלי ‎ לא ‎ אשמים ‎ במצב, ‎ ולא ‎ צריך ‎ לתקוף‎ 
אותנו. ‎ אני ‎ מאמין ‎ שלא ‎ הממשלה ‎ שלנו ‎ ולא ‎ החמאם ‎ צודקים.‎ 
הרס ‎ והרג ‎ הם ‎ לא ‎ התשובה ‎ להרס ‎ והרג, ‎ ובמלחמה ‎ הזו ‎ אין‎ 
שום ‎ היגיון ‎ ושום ‎ צדק.‎ 

כבר ‎ שנים ‎ שישראל ‎ שולטת ‎ בחיי ‎ הפלסטינים ‎ והופכת ‎ את‎ 
תנאי ‎ החיים ‎ ברצועה ‎ למזעזעים. ‎ מתי ‎ לאחרונה ‎ חשבת, ‎ איך‎ 
מרגישה ‎ נערה ‎ בעזה? ‎ איך ‎ מרגיש ‎ אדם ‎ שרוצה ‎ לפרנס ‎ את‎ 
משפחתו ‎ ולא ‎ יכול ‎ לעשות ‎ זאת? ‎ איך ‎ מרגישים ‎ אנשים ‎ חפים‎ 
מפשע, ‎ שנקלעים ‎ לעימות ‎ הזה? ‎ בדיוק ‎ כמו ‎ שמרגישים‎ 
השכנים ‎ שלי, ‎ כשהם ‎ מסתתרים ‎ מפחד ‎ הקסאמים. ‎ המצור‎ 
והמלחמה ‎ לא ‎ מביאים ‎ ביטחון, ‎ הם ‎ רק ‎ זורעים ‎ שנאה.‎ 

בתקשורת ‎ שומעים ‎ רק ‎ את ‎ הטיעונים ‎ בעד ‎ המלחמה,‎ 
טיעונים ‎ כמו ‎ ׳נמאס ‎ כבר ‎ מהטילים׳ ‎ דאין ‎ עם ‎ מי ‎ לדבר׳. ‎ באמת‎ 
נמאס ‎ מהטילים, ‎ אבל ‎ מי ‎ אמר ‎ שפלישה ‎ צבאית ‎ לעזה ‎ זה ‎ מה‎ 
שיעצור ‎ אותם ‎ ?  מתי ‎ באמת ‎ ניסינו ‎ לדבר ‎ ולפתור ‎ את ‎ הבעיה‎ 
בדרכי ‎ שלום ‎ ?  מתי ‎ באמת ‎ הושטנו ‎ יד ‎ והראינו ‎ שאנחנו ‎ מוכנים‎ 
להידברות?‎ 

חוויתי ‎ שמונה ‎ שנים ‎ של ‎ הפצצות ‎ על ‎ הבית ‎ שלי, ‎ על ‎ בית‎ 
הספר ‎ שלי ‎ ועל ‎ בתי ‎ החברים ‎ שלי. ‎ מאז ‎ שהייתי ‎ בבית ‎ ספר‎ 
יסודי ‎ מפציצים ‎ פה. ‎ כל ‎ פעם ‎ אומרים ‎ לנו ‎ שאם ‎ רק ‎ עוד ‎ פעם‎ 
אחת ‎ ׳ייכנסו ‎ בהם׳, ‎ ואם ‎ רק ‎ יפוצצו ‎ עוד ‎ מנהרה ‎ אחת, ‎ ואם ‎ רק‎ 
יעשו ‎ עוד ‎ חיסול ‎ אחד, ‎ ואם ‎ רק ‎ תהיה ‎ עוד ‎ הפצצה ‎ אחת ‎ של‎ 
חיל ‎ האוויר ‎ -  אז ‎ פתאום ‎ יהיה ‎ כאן ‎ שקט. ‎ אני ‎ לא ‎ מאמין ‎ בזה.‎ 
אני ‎ כבר ‎ מזמן ‎ לא ‎ מאמין ‎ לממשלה ‎ הזאת.‎ 

בתור ‎ תושב ‎ עוטף ‎ עזה, ‎ אני ‎ לא ‎ מאמין ‎ לכל ‎ הפוליטיקאים,‎ 
שפתאום ‎ איכפת ‎ להם ‎ מאיתנו, ‎ שנייה ‎ לפני ‎ הבחירות. ‎ במשך‎ 
שנים, ‎ הממשלה ‎ לא ‎ עשתה ‎ שום ‎ דבר, ‎ כדי ‎ שיהיו ‎ פה ‎ פחות‎ 
אבטלה, ‎ פחות ‎ עוני, ‎ פחות ‎ פערים ‎ חברתיים. ‎ הם ‎ גם ‎ לא ‎ עשו‎ 
דבר, ‎ כדי ‎ שיהיה ‎ כאן ‎ יותר ‎ ביטחון.‎ 

הבחירות ‎ הקרובות ‎ הולכות ‎ להיות ‎ הפעם ‎ הראשונה ‎ שבה‎ 
תהיה ‎ לי ‎ זכות ‎ הצבעה. ‎ מי ‎ שתומכים ‎ במלחמה ‎ לא ‎ יקבלו ‎ את‎ 
הקול ‎ שלי. ‎ אני ‎ מתכוון ‎ להצביע ‎ לתנועת ‎ חד״ש, ‎ כי ‎ הם ‎ היו‎ 
היחידים ‎ שהתנגדו ‎ למלחמה ‎ מהרגע ‎ הראשון. ‎ להצביע‎ 
לתנועה ‎ יהודית-ערבית, ‎ שפועלת ‎ למען ‎ השלום, ‎ זו ‎ בעיני‎ 
האלטרנטיבה ‎ האמיתית ‎ למצב ‎ הנוכחי. ‎ הפצצות ‎ על ‎ עזה ‎ לא‎ 
יביאו ‎ בטחון ‎ לשדרות ‎ ולקיבוץ ‎ שלי, ‎ והרג ‎ אזרחים ‎ הוא ‎ לא‎ 
מוצדק ‎ אף ‎ פעם. ‎ לישראל ‎ יש ‎ כוח ‎ חזק ‎ הרבה ‎ יותר ‎ מצה״ל ‎ ־ 
והוא ‎ הכוח ‎ לעשות ‎ שלום ‎ בעזרת ‎ משא ‎ ומתן ‎ הוגן, ‎ הכוח ‎ של‎ 
השלטון ‎ הדמוקרטי. ‎ הגיע ‎ הזמן ‎ שנשתמש ‎ בכוח ‎ הזה.‎ 

(הרשימה ‎ פורסמה ‎ לראשונה ‎ באתר ‎ "עבודה ‎ שחורה")‎ 


על ‎ שטחים ‎ פתוחים,‎ 
דובים ‎ וחיות ‎ אחרות‎ 

בצפונה ‎ של ‎ בקעת ‎ תמנע, ‎ בין ‎ הרי ‎ אבן ‎ החול ‎ היחידים‎ 
בישראל, ‎ נמצא ‎ עמק ‎ ססגון ‎ המרהיב.‎ 

לפני ‎ כ-15 ‎ שנה, ‎ בשל ‎ טעות ‎ חמורה ‎ בשיקול ‎ דעתם ‎ של‎ 
מתכננים ‎ וקובעי ‎ מדיניות, ‎ הוקצה ‎ השטח ‎ הייחודי ‎ הזה‎ 
להקמתו ‎ של ‎ מלון. ‎ בחלוף ‎ השנים ‎ נכנסו ‎ לתמונה ‎ יזם ‎ וראש‎ 
מועצה ‎ אמביציוזי ‎ ותוכנן ‎ במקום ‎ מתחם ‎ הנופש ‎ הגדול ‎ ואולי‎ 
אף ‎ הראוותני ‎ בישראל: ‎ ארבעה ‎ בתי ‎ מלון, ‎ מרכז ‎ כנסים, ‎ פארק‎ 
אתגרים, ‎ אי ‎ טרופי, ‎ נחל ‎ מלאכותי ‎ באורך ‎ של ‎ 2.5  ק״מ ‎ ובו‎ 
סירות ‎ משייטות ‎ ועוד ‎ ועוד.‎ 

לכל ‎ הפרויקט ‎ הזה, ‎ המוקף ‎ מכל ‎ עבריו ‎ שמורת ‎ טבע,‎ 
השכילו ‎ לקרוא, ‎ מטעמים ‎ שיווקיים, ‎ "מלון ‎ אקולוגי". ‎ אין ‎ כמו‎ 
הטרנד ‎ הסביבתי ‎ י 

דיני ‎ התכנון ‎ בישראל ‎ מחייבים ‎ ליידע ‎ את ‎ הציבור ‎ ולתת ‎ לו‎ 
הזדמנות ‎ נאותה ‎ להביע ‎ התנגדות. ‎ אולם ‎ ליזמים ‎ ולראשי‎ 
הרשויות ‎ דרכים ‎ משלהם ‎ לבצע ‎ את ‎ הוראות ‎ החוק ‎ בצורה‎ 
המינימלית. ‎ ה״סיסטם" ‎ משרת ‎ את ‎ קשרי ‎ ההון ‎ והשלטון,‎ 
בעוד ‎ האזרחים ‎ בדרך ‎ כלל ‎ "מתעוררים ‎ מאוחר", ‎ כאשר ‎ הכל‎ 
כבר ‎ סוכם ‎ ואושר ‎ ומועד ‎ ההתנגדויות ‎ חלף ‎ לבלי ‎ שוב.‎ 

כך ‎ גם ‎ קרה ‎ בסיפור ‎ של ‎ עמק ‎ ססגון. ‎ אך ‎ למרות ‎ שליזם ‎ היו‎ 
כל ‎ האישורים ‎ ממוסדות ‎ התכנון ‎ כדי ‎ להעלות ‎ את ‎ הדחפורים‎ 
לשטח, ‎ החלטנו ‎ לצאת ‎ למאבק ‎ ציבורי. ‎ אלפי ‎ חתימות ‎ נוספו‎ 
לעצומה ‎ ואף ‎ התקשורת ‎ החלה ‎ לגלות ‎ עניין.‎ 

במקביל ‎ פנינו ‎ לכל ‎ חברי ‎ הכנסת, ‎ השרים ‎ ומקבלי ‎ החלטות‎ 
בתקווה ‎ שנקבל ‎ עזרה. ‎ הראשון ‎ ששינס ‎ מותניו ‎ והרחיק ‎ מאות‎ 
ק״מ ‎ לראות ‎ במו ‎ עיניו ‎ את ‎ המקום ‎ המדובר ‎ ולשמוע ‎ את‎ 
התושבים ‎ היה ‎ חבר ‎ הכנסת ‎ דב ‎ חנין. ‎ ללא ‎ פמליית ‎ עוזרים‎ 
וכתבי ‎ חצר, ‎ הגיע ‎ יו״ר ‎ השדולה ‎ הסביבתית-חברתית ‎ בכנסת‎ 
לשמוע ‎ את ‎ טענותינו ‎ ולהתרשם ‎ מהחלופות ‎ שאנו ‎ מציעים.‎ 

כשעצרנו ‎ לשתות ‎ תה ‎ באחת ‎ מפינות ‎ החמד ‎ בעמק, ‎ פנה‎ 
אלינו ‎ דב ‎ חנין ‎ ואמר ‎ לנו: ‎ "חבר׳ה, ‎ עד ‎ עכשיו ‎ פעלתם ‎ ללא‎ 
דופי ‎ וההישג ‎ שלכם ‎ בהעלאת ‎ הנושא ‎ על ‎ סדר ‎ היום ‎ הציבורי‎ 
הוא ‎ נהדר. ‎ עכשיו ‎ עליכם ‎ להחליט ‎ אם ‎ אתם ‎ רוצים ‎ להמשיך‎ 
וליהנות ‎ -  או ‎ לנצח". ‎ קיבלנו ‎ את ‎ עצתו‎ (ובהמשך ‎ הדרך ‎ עוד‎ 
עצות ‎ מועילות ‎ מבית ‎ מדרשו) ‎ והיום ‎ אנו ‎ קרובים ‎ להצלת‎ 
העמק, ‎ כפי ‎ שלא ‎ העזנו ‎ אפילו ‎ לחלום.‎ 

וזה ‎ בדיוק ‎ דב ‎ חנין. ‎ הוא ‎ לא ‎ בכנסת ‎ בשביל ‎ להינות. ‎ הוא ‎ לא‎ 
רודף ‎ אחרי ‎ כיבודים, ‎ כותרות, ‎ מעמד ‎ או ‎ קרדיט. ‎ דב ‎ חנין‎ 
בכנסת ‎ כדי ‎ לנצח ‎ את ‎ המזהמים, ‎ שמרעילים ‎ את ‎ האוויר ‎ שאנו‎ 
נושמים ‎ והמים ‎ שאנו ‎ שותים‎ ;  לנצח ‎ את ‎ בעלי ‎ ההון, ‎ שמנכסים‎ 
לעצמם ‎ את ‎ החופים, ‎ ההרים ‎ והעמקים ‎ של ‎ כולנו; ‎ ולנצח ‎ עבור‎ 
תושבי ‎ הערים ‎ הגדולות, ‎ המשלמים ‎ שכר ‎ דירה ‎ אסטרונומי‎ 
וזוכים ‎ לראות ‎ בניה ‎ לעשירים ‎ במקום ‎ לצעירים.‎ 

דב ‎ חנין ‎ שותף ‎ בלא ‎ פחות ‎ מ-28 ‎ הצעות ‎ חוק ‎ סביבתיות,‎ 
שאת ‎ חלקן ‎ יזם, ‎ 7  שאילתות ‎ ו-11 ‎ הצעות ‎ לסדר ‎ בכנסת‎ 
הנוכחית. ‎ כל ‎ זאת ‎ במקביל ‎ לפעילות ‎ השדולה ‎ הסביבתית-‎ 
חברתית, ‎ וסיוע ‎ עקבי ‎ לקבוצות ‎ אזרחיות ‎ כמונו.‎ 

היום ‎ ברור ‎ לי: ‎ כדי ‎ לנצח ‎ בג׳ונגל ‎ של ‎ בעלי ‎ ההון ‎ ונציגיהם‎ 
בשלטון ‎ חייבים ‎ דובים ‎ חזקים, ‎ אדומים־ירוקים ‎ בכנסת. ‎ לי ‎ יש‎ 
דב ‎ בכנסת, ‎ ומאוד ‎ הייתי ‎ רוצה ‎ שהוא ‎ יהיה ‎ שם ‎ לעוד ‎ ארבע‎ 
שנים ‎ לפחות. ‎ יש ‎ לי ‎ על ‎ מי ‎ לסמוך. ‎ יש ‎ לי ‎ נציג ‎ שאיש ‎ לא ‎ יוכל‎ 
לקנות. ‎ אניעם ‎ הדב.‎ 

ערן ‎ שפירא, ‎ קיבוץ ‎ אליפז, ‎ הערבה ‎ הדרומית‎ 


בחירות ‎ 4/ 09 


הישרדות ‎ (לא ‎ הסדרה ‎ בטלוויזיה)‎ 

השאלה, ‎ מי ‎ מהמועמדים ‎ לראשות ‎ הממשלה ‎ אמין ‎ מתגמדת ‎ מול ‎ השאלה,‎ 

באיזו ‎ חברה ‎ אנו ‎ רוצים ‎ לחיות.‎ 


מאת ‎ תמר ‎ גו־דינסקי‎ 

אני ‎ מבקשת ‎ לדון ‎ לא ‎ בתוכנית ‎ הריאליטי ‎ "הישרדות"‎ 
(הראויה ‎ כשלעצמה ‎ לדיון ‎ ביקורתי), ‎ אלא ‎ בהישרדות‎ 
כמציאות ‎ חיים ‎ ישראלית.‎ 

השילוב ‎ בין ‎ מלחמה, ‎ שזה ‎ עתה ‎ הסתיימה, ‎ לבין ‎ מערכת‎ 
בחירות ‎ לכנסת, ‎ שתסתיים ‎ בעוד ‎ פחות ‎ משבועיים, ‎ שם ‎ במרכז‎ 
העשייה ‎ התקשורתית ‎ את ‎ שאלת ‎ ההישרדות ‎ הפוליטית ‎ של‎ 
שלושת ‎ המועמדים ‎ לראשות ‎ הממשלה ‎ (שני ‎ גברים ‎ ואישה‎ 
אחת). ‎ כדי ‎ להישרד ‎ במרוץ ‎ לקלפי, ‎ כל ‎ אחד ‎ משלושת‎ 
המועמדים ‎ רושם ‎ לזכותו ‎ את ‎ ההחלטה ‎ לפתוח ‎ במלחמה ‎ ואת‎ 
המלחמה ‎ עצמה, ‎ ומוסיף, ‎ כי ‎ הוא ‎ זה ‎ שראוי ‎ להוביל ‎ גם‎ 
למלחמה ‎ הבאה, ‎ שתבוא, ‎ כמובן, ‎ בתקופת ‎ כהונתו.‎ 

וכך, ‎ עם ‎ מעט ‎ מאוד ‎ גיחות ‎ לנושאים ‎ אזרחיים ‎ (המוזמנות‎ 
בידי ‎ גופים ‎ לא-מפלגתיים), ‎ גם ‎ לאחר ‎ שפסקו ‎ ההפצצות,‎ 
השיח ‎ של ‎ מערכת ‎ הבחירות ‎ נותר ‎ בעיקרו ‎ צבאי-אסטרטגי,‎ 
וככזה, ‎ הוא ‎ דוחק ‎ את ‎ הנושאים ‎ האזרחיים, ‎ ובעיקר ‎ את ‎ נושא‎ 
השלום ‎ ואת ‎ הנושאים ‎ החברתיים, ‎ לפינה. ‎ חשוב ‎ שכולנו ‎ נשים‎ 
לב ‎ לתופעה, ‎ שבעצם ‎ צריכה ‎ להדיר ‎ שינה ‎ מעינינו: ‎ איש‎ 
משלושת ‎ הטוענים ‎ לכתר ‎ ראש ‎ הממשלה ‎ אינו ‎ מנהל ‎ שיח ‎ על‎ 
שלום ‎ (עם ‎ הפלסטינים, ‎ עם ‎ סוריה, ‎ עם ‎ העולם ‎ הערבי), ‎ ואיש‎ 
מהם ‎ אינו ‎ מציע ‎ תוכנית ‎ של ‎ ממש ‎ להתמודדות ‎ עם ‎ העוני‎ 
כתופעה ‎ כרונית, ‎ ועם ‎ העוני ‎ החדש, ‎ פרי ‎ המשבר ‎ הכלכלי‎ 
המעמיק.‎ 

ידיעות ‎ על ‎ פיטוריהם ‎ של ‎ אלפי ‎ עובדים, ‎ על ‎ סגירת ‎ עסקים‎ 
ועל ‎ ירידה ‎ בצריכה ‎ מתפרסמות ‎ יום‎ -יום, ‎ אך ‎ המצוקה ‎ הזאת‎ 
כמעט ‎ שאינה ‎ חודרת ‎ לתעמולת ‎ הבחירות, ‎ שמנהלים ‎ מפלגות‎ 
הממסד ‎ ומועמדיהן ‎ לראשות ‎ הממשלה. ‎ ואם ‎ כבר ‎ מדובר‎ 
בתרופות ‎ כלכליות, ‎ הרי ‎ רובן ‎ מאותו ‎ סוג, ‎ שבעשור ‎ האחרון‎ 
העמיק ‎ את ‎ הפערים ‎ בין ‎ עשירים ‎ לעניים, ‎ קיצץ ‎ בקצבות‎ 
הביטוח ‎ הלאומי, ‎ וגם ‎ שחק ‎ את ‎ שכרם ‎ של ‎ רבים ‎ מהשכירים.‎ 
המתמודדים ‎ על ‎ ראשות ‎ הממשלה ‎ אינם ‎ מתחרטים ‎ על‎ 
ההפרטה ‎ המואצת ‎ של ‎ חברות ‎ ממשלתיות ‎ ושל ‎ שירותים‎ 
חברתיים, ‎ שבוצעה ‎ בעת ‎ שהם ‎ היו ‎ בממשלה, ‎ וברור ‎ שהם‎ 
ימשיכו ‎ להעמיד ‎ רכוש ‎ ציבורי ‎ ממלכתי ‎ למכירה ‎ פומבית, ‎ תוך‎ 
הפקרת ‎ זכויות ‎ העובדים ‎ בחברות ‎ ובשירותים ‎ שיופרטו.‎ 

יו״ר ‎ הליכוד ‎ מבטיח ‎ להמשיך ‎ לנהל ‎ מדיניות ‎ של ‎ כוח‎ 
ועימות ‎ צבאי, ‎ ובאותו ‎ זמן ‎ מתחייב ‎ להמשיך ‎ להוריד ‎ במידה‎ 
רבה ‎ את ‎ תקרת ‎ מס ‎ ההכנסה ‎ ומס ‎ החברות. ‎ פירוש ‎ הדבר,‎ 
שמצד ‎ אחד, ‎ מתקציב ‎ המדינה ‎ יוציאו ‎ עוד ‎ יותר ‎ למימון‎ 
מלחמות ‎ והתנחלויות, ‎ ומצד ‎ שני, ‎ המדינה ‎ תוותר ‎ על‎ 
מיליארדי ‎ שקלים ‎ מתקבולי ‎ המסים. ‎ התוצאה ‎ הבלתי ‎ נמנעת‎ 
של ‎ מהלך ‎ משולב ‎ כזה ‎ תהיה ‎ -  עוד ‎ קיצוצים ‎ כואבים‎ 
בתקציבים ‎ החברתיים, ‎ לרבות ‎ חינוך, ‎ בריאות, ‎ רווחה,‎ 
והעמקה ‎ של ‎ הפערים ‎ בין ‎ העשירים ‎ (שיזכו ‎ בהטבות ‎ המס)‎ 
לבין ‎ מרבית ‎ העובדים.‎ 

ומכאן ‎ לנושא ‎ ההישרדות ‎ הכלכלית ‎ -  לא ‎ של ‎ טייקוני‎ 
הבורסה ‎ וכרישי ‎ הנדל״ן, ‎ שחייבים ‎ עשרות ‎ מיליארדי ‎ שקלים‎ 


לבנקים ‎ (וגם ‎ לרבים ‎ מאיתנו, ‎ באמצעות ‎ קרנות ‎ הפנסיה‎ 
וקופות ‎ הגמל), ‎ אלא ‎ של ‎ שני ‎ מיליון ‎ עובדים ‎ שכירים, ‎ וגם ‎ של‎ 
המובטלים ‎ והקשישים.‎ 

בימים ‎ שרעמו ‎ התותחים, ‎ העלו ‎ על ‎ נס ‎ את ‎ "אחדות ‎ העם",‎ 
ובכך ‎ יצרו ‎ את ‎ האשליה ‎ של ‎ טשטוש ‎ פערים. ‎ אך ‎ הדוח ‎ של‎ 
הביטוח ‎ הלאומי ‎ על ‎ ממדי ‎ העוני, ‎ שפורסם ‎ בימים ‎ אלה,‎ 
מלמד, ‎ כי ‎ גם ‎ בתקופות ‎ של ‎ עסקים ‎ פורחים ‎ (שחלקם ‎ התגלו‎ 
כמגדלים ‎ פורחים) ‎ -  נשחק ‎ השכר ‎ הריאלי ‎ של ‎ פועלים‎ 
בתעשייה ‎ ושל ‎ עובדות ‎ בשירותים ‎ החברתיים; ‎ נשחק ‎ שכר‎ 
המינימום; ‎ פחתו ‎ הגימלאות ‎ של ‎ הביטוח ‎ הלאומי ‎ בממוצע‎ 
למשפחה; ‎ והעניים ‎ נעשו ‎ עניים ‎ יותר. ‎ ומה ‎ יקרה ‎ בשנה‎ 
הקרובה, ‎ עם ‎ העמקת ‎ המשבר ‎ הכלכלי, ‎ המשך ‎ הפיטורים‎ 
והלחץ ‎ הגובר ‎ להורדת ‎ שכר: ‎ כיצד ‎ אז ‎ יישרדו ‎ לא ‎ רק ‎ אלה‎ 
שכבר ‎ חיים ‎ מתחת ‎ לקו ‎ העוני ‎ (1.6 ‎ מיליון ‎ נפש, ‎ 777  אלף‎ 
ילדים), ‎ אלא ‎ גם ‎ אלה ‎ שעד ‎ כה ‎ לא ‎ נמנו ‎ עם ‎ העניים, ‎ אך ‎ לא‎ 
יצליחו ‎ לפרוע ‎ את ‎ המשכנתא ‎ ולכסות ‎ הוצאות ‎ בסיסיות‎ 
אחרות?‎ 

הצפי ‎ המדאיג, ‎ שיותר ‎ ויותר ‎ משפחות ‎ בישראל ‎ יהיו‎ 
עסוקות ‎ בהישרדות ‎ כלכלית, ‎ חייב ‎ וצריך ‎ לתפוס ‎ מקום ‎ מרכזי‎ 
בדיון ‎ הציבורי ‎ וגם ‎ במערכת ‎ הבחירות. ‎ השאלה ‎ מי‎ 
מהמועמדים ‎ לראשות ‎ הממשלה ‎ הוא ‎ "אמין", ‎ "חזק", ‎ או‎ 
"מסתכל ‎ בעיניים" ‎ מתגמדת, ‎ מול ‎ השאלה, ‎ באיזו ‎ חברה ‎ אנו‎ 
רוצים ‎ לחיות: ‎ חברה ‎ סולידרית, ‎ הדואגת ‎ לכל ‎ אחת ‎ ואחד‎ 
ומבטיחה ‎ לו ‎ עבודה, ‎ שכר ‎ הוגן ‎ ושירותים ‎ ציבוריים ‎ טובים‎ 
וזמינים‎ ;  או ‎ חברה ‎ שברובה ‎ עוסקת ‎ בהישרדות ‎ בלבד.‎ 


כי ‎ חד״ש ‎ מציעה ‎ מאבק ‎ משותף‎ 

בבחירות ‎ הקרובות ‎ אני ‎ הולכת ‎ להשתתף‎ ;  לא ‎ אחרים ‎ ולא‎ 
אתעצל. ‎ כך ‎ למדתי ‎ בבנק״י: ‎ להתעקש ‎ על ‎ האזרחות ‎ שלי,‎ 
להשתמש ‎ בה ‎ בצורה ‎ הכי ‎ יעילה ‎ לקידום ‎ האינטרסים‎ 
הפוליטיים, ‎ שאני ‎ חפצה ‎ בהם, ‎ כבתו ‎ של ‎ העם ‎ הפלסטיני‎ 
וכאזרחית ‎ במדינת ‎ ישראל.‎ 

בבחירות ‎ הקרובות ‎ אני ‎ אצביע ‎ לחד״ש. ‎ וזאת ‎ משום‎ 
שחד״ש, ‎ יחד ‎ עם ‎ מק״י, ‎ מילאה ‎ תפקיד ‎ היסטורי ‎ בהגנת‎ 
האוכלוסייה ‎ הערבית ‎ בישראל ‎ ובהנהגתה. ‎ חד״ש, ‎ שטיפחה‎ 
דורות ‎ של ‎ צעירים ‎ פלסטינים ‎ זקופי ‎ קומה, ‎ לא ‎ נכנעה‎ 
ללאומנות, ‎ לא ‎ ברחוב ‎ הערבי ‎ ולא ‎ ברחוב ‎ היהודי. ‎ היא‎ 
היחידה ‎ המציעה ‎ דרך ‎ של ‎ מאבק ‎ משותף ‎ ותקווה ‎ לשני ‎ העמים‎ 
כשכל ‎ האחרים, ‎ כ-ו-ל-ם, ‎ מדברים ‎ על ‎ הסתגרות ‎ ובדלנות.‎ 

חד״ש ‎ מסמנת ‎ בשבילי ‎ את ‎ המאבק ‎ העיקש ‎ למען ‎ שלום‎ 
מלא ‎ וצודק ‎ ולמען ‎ שוויון ‎ אזרחי ‎ ולאומי ‎ למיעוט ‎ הערבי‎ 
בישראל. ‎ אך ‎ לא ‎ רק: ‎ חד״ש ‎ מנהלת ‎ מערכה ‎ חברתית ‎ קריטית‎ 
ביותר ‎ בקרב ‎ האוכלוסייה ‎ הערבית:‎ 

חד״ש ‎ היא ‎ זו ‎ הנאבקת ‎ למען ‎ חברה ‎ שוויונית, ‎ נאורה‎ 
ומתקדמת ‎ המתנגדת ‎ לאפליה, ‎ "אפילו", ‎ זו ‎ שעל ‎ רקע ‎ מיגדרי.‎ 

היבה ‎ נאטיר, ‎ קלנסואה‎ 


בינלאומי ‎ /5‎ 


שביתה ‎ כללית ‎ והפגנת ‎ מיליונים ‎ בצרפת‎ 


למעלה ‎ מ־2.5 ‎ מיליון ‎ עובדים ‎ הפגינו ‎ במהלך‎ 
השביתה ‎ הכללית, ‎ שנערכה ‎ בצרפת ‎ (29.1).‎ 

ברנרד ‎ טיבו, ‎ מזכ״ל ‎ הפדרציה ‎ הכללית ‎ של ‎ העובדים‎ 
(ס.ז׳.ט.), ‎ אמר ‎ לאחר ‎ ישיבת ‎ הנהגת ‎ הארגון, ‎ שדנה ‎ בלקחי‎ 
השביתה: ‎ "הוכחנו ‎ לממשלה ‎ ולבעלי ‎ ההון, ‎ שהעובדים ‎ אינם‎ 
מוכנים ‎ לשאת ‎ בנטל ‎ המשבר ‎ הכלכלי". ‎ אפילו ‎ העיתון ‎ "לה‎ 
מונד" ‎ בחר ‎ לגיליון ‎ שדיווח ‎ על ‎ ההפגנה ‎ את ‎ הכותרת‎ 
הראשית: ‎ "הפגנות ‎ חסרות ‎ תקדים".‎ 

עובדי ‎ המגזר ‎ הציבורי ‎ והפרטי ‎ השתתפו ‎ ברובם ‎ בשביתה‎ 
בת ‎ יום ‎ אחד, ‎ הגדולה ‎ ביותר ‎ מסוגה ‎ בשנים ‎ האחרונות,‎ 
שהורגשה ‎ היטב ‎ בשירותי ‎ התחבורה, ‎ בבתי ‎ החולים‎ 
ובמוסדות ‎ החינוך. ‎ מיליוני ‎ העובדים ‎ השובתים ‎ דרשו ‎ פעולה‎ 
ממשלתית, ‎ שתגן ‎ על ‎ שכרם ‎ ועל ‎ משרותיהם.‎ 

במסגרת ‎ השביתה, ‎ בוטלו ‎ כל ‎ טיסות ‎ חברת ‎ התעופה ‎ "אייר‎ 
פראנס״ ‎ ושיבושים ‎ נרשמו ‎ בשירות ‎ הרכבות. ‎ פחות ‎ מ- ‎ 35% 
מהקווים ‎ פעלו ‎ כרגיל, ‎ דיווחה ‎ הנהלת ‎ חברת ‎ הרכבות‎ 
הממלכתית. ‎ בתי ‎ ספר ‎ וסניפי ‎ דואר ‎ נסגרו. ‎ שיבושים ‎ נוספים‎ 
נרשמו ‎ במשרדי ‎ הממשלה, ‎ בפעילות ‎ בתי ‎ המשפט ‎ ובחברת‎ 
החשמל. ‎ הלימודים ‎ לא ‎ התקיימו ‎ באוניברסיטאות ‎ בעקבות‎ 
שביתת ‎ המרצים, ‎ העובדים ‎ והסטודנטים ‎ במוסדות ‎ להשכלה‎ 
גבוהה.‎ 

75%  מהצרפתים, ‎ מפלגות ‎ השמאל ‎ וכל ‎ איגודי ‎ העובדים‎ 
הגדולים ‎ תמכו ‎ בשביתה ‎ הכללית, ‎ שכונתה ‎ בעיתונות ‎ "יום‎ 
חמישי ‎ השחור". ‎ מיליוני ‎ המפגינים ‎ מחו ‎ נגד ‎ המדיניות‎ 
הכלכלית ‎ הניאו-ליברלית ‎ של ‎ הממשלה, ‎ נגד ‎ ההשלכות ‎ של‎ 
המשבר ‎ הקפיטליסטי ‎ ונגד ‎ ההתנהלות ‎ המאכזבת ‎ של‎ 
הממשלה ‎ נוכח ‎ המשבר.‎ 

תושבי ‎ צרפת ‎ זועמים ‎ על ‎ כך ‎ שהממשלה ‎ אישרה ‎ "תוכנית‎ 
חילוץ ‎ כלכלית" ‎ בסכום ‎ של ‎ מאות ‎ מיליוני ‎ יורו, ‎ אך ‎ לא ‎ הציעה‎ 
סיוע ‎ הולם ‎ לשכירים. ‎ שיעור ‎ האבטלה ‎ בצרפת ‎ צפוי ‎ להגיע‎ 
השנה ‎ ל-10% ‎ מכוח ‎ העבודה, ‎ והעם ‎ מצפה ‎ מהנשיא ‎ ניקולא‎ 
סרקוזי ‎ לזנוח ‎ את ‎ הרפורמות ‎ הכלכליות, ‎ בהן ‎ הוא ‎ דוגל,‎ 
ולהתמקד ‎ בהחייאת ‎ הכלכלה. ‎ האיגודים ‎ רוצים ‎ להוכיח‎ 
לסרקוזי ‎ את ‎ כוחם, ‎ לאחר ‎ שזה ‎ אמר ‎ ביולי ‎ ש״בימים ‎ אלו,‎ 
כשיש ‎ שביתה, ‎ אף ‎ אחד ‎ לא ‎ שם ‎ לב".‎ 

כצפוי, ‎ שר ‎ האוצר ‎ הצרפתי ‎ אריק ‎ וורת ‎ גינה ‎ את ‎ מארגני‎ 
השביתה ‎ והאשים ‎ אותם ‎ ב״טקטיקות ‎ של ‎ הפחדה ‎ ואלימות‎ 
בתקופה ‎ של ‎ אי־ודאות ‎ כלכלית".‎ 

לקראת ‎ השביתה, ‎ פרסמו ‎ מפלגות ‎ השמאל ‎ מנשר‎ 
משותף, ‎ בו ‎ נאמר: ‎ "העובדים ‎ אינם ‎ צריכים ‎ לשאת ‎ בנטל‎ 
המשבר ‎ הקפיטליסטי. ‎ השכבות ‎ העממיות ‎ כבר ‎ נפגעו ‎ קשות‎ 
מהמשבר ‎ ומדיניות ‎ השלטון ‎ משרתת, ‎ היום ‎ יותר ‎ מתמיד, ‎ את‎ 
האינטרסים ‎ של ‎ בעלי ‎ ההון. ‎ הגיעה ‎ העת ‎ להיאבק". ‎ על‎ 
המנשר ‎ חתמו ‎ המפלגה ‎ הקומוניסטית ‎ הצרפתית, ‎ המפלגה‎ 
האנטי-קפיטליסטית ‎ החדשה ‎ (שהוקמה ‎ על ‎ חורבותיה ‎ של‎ 
הליגה ‎ הקומוניסטית ‎ המהפכנית, ‎ הטרוצקיסטית), ‎ מפלגת‎ 
השמאל ‎ (שהתפלגה ‎ לאחרונה ‎ מהמפלגה ‎ הסוציאליסטית‎ 
הוותיקה), ‎ המפלגה ‎ הקומוניסטית ‎ של ‎ העובדים ‎ של ‎ צרפת,‎ 
וארגונים ‎ סביבתיים ‎ שמאליים.‎ 

בהודעה ‎ שנמסרה ‎ לפעילי ‎ המפלגה ‎ הקומוניסטית, ‎ שנטלו‎ 
חלק ‎ ביותר ‎ מ-120 ‎ ההפגנות ‎ שנערכו ‎ ברחבי ‎ צרפת, ‎ נקראו‎ 


חברי ‎ המפלגה ‎ להניף ‎ את ‎ הסיסמא: ‎ "יש ‎ לשים ‎ קץ ‎ למשטר‎ 
הקפיטליסטי".‎ 

בין ‎ היתר ‎ דרשו ‎ מפלגות ‎ השמאל ‎ לבטל ‎ הפרטות, ‎ להחזיר‎ 
לעבודה ‎ רבבות ‎ עובדים, ‎ שפוטרו ‎ בחודשים ‎ האחרונים,‎ 
ו״שילוב ‎ של ‎ המאבקים ‎ נגד ‎ ההפרטות ‎ ונגד ‎ הפיטורים, ‎ למען‎ 
רמת ‎ חיים ‎ הוגנת ‎ ולהגנת ‎ השירותים ‎ הציבוריים ‎ -  בזרם ‎ אדיר‎ 
אחד".‎ 

מרי-גיורג' ‎ בופה, ‎ מזכ״ל ‎ המפלגה ‎ הקומוניסטית‎ 
הצרפתית, ‎ מסרה ‎ כי ‎ "זהו ‎ סימן ‎ מעודד, ‎ שניתן ‎ היה ‎ להגיע‎ 
לחזית ‎ מאוחדת ‎ של ‎ איגודים ‎ ומפלגות ‎ שמאל, ‎ כדי ‎ להיאבק‎ 
במשבר ‎ הקפיטליסטי ‎ ובתוצאותיו״.‎ _ 

שביתה ‎ של ‎ עובדי ‎ הרכבות ‎ במצרים‎ 

נמשך ‎ גל ‎ שביתות ‎ הפועלים, ‎ שהחל ‎ במצרים ‎ לפני‎ 
כשנתיים.‎ 

בשבוע ‎ שעבר ‎ נרשמו ‎ שתי ‎ שביתות ‎ של ‎ עובדי ‎ הרכבות.‎ 
במהלך ‎ השביתות ‎ פסקה ‎ תנועת ‎ הרכבות ‎ בעקבות ‎ שביתה ‎ של‎ 
אחד ‎ מאיגודי ‎ העובדים. ‎ הדרישה ‎ של ‎ העובדים ‎ היא ‎ -  לקבל‎ 
תוספת ‎ שכר ‎ דומה ‎ לזו ‎ שקיבלו ‎ לפני ‎ כמה ‎ שבועות ‎ נהגי‎ 
הקטרים, ‎ שאף ‎ הם ‎ שבתו. ‎ השביתה ‎ הופסקה ‎ כעבור ‎ שלוש‎ 
שעות, ‎ לאחר ‎ שהעובדים ‎ קיבלו ‎ הבטחה ‎ מפיו ‎ של ‎ בכיר‎ 
במשרד ‎ התחבורה, ‎ לפיה ‎ הם ‎ יקבלו ‎ מענה ‎ חיובי ‎ לרוב‎ 
דרישותיהם. ‎ לפי ‎ מה ‎ שפורסם ‎ בעיתונות ‎ המצרית ‎ השמאלית,‎ 
נציגות ‎ העובדים ‎ מסרה ‎ לראשי ‎ חברת ‎ הרכבות ‎ הממלכתית,‎ 
שאם ‎ התשובה ‎ לדרישות ‎ לא ‎ תהיה ‎ חיובית, ‎ הם ‎ ישובו ‎ וישבתו‎ 
תוך ‎ כמה ‎ ימים.‎ 

באיחוד ‎ האירופי ‎ ובארה״ב:‎ 

23  מיליון ‎ מובטלים‎ 

הקף ‎ האבטלה, ‎ שנרשם ‎ באיחוד ‎ האירופי ‎ ובארה״ב‎ 
בדצמבר ‎ 2008, ‎ הגיע ‎ לשיא. ‎ לפי ‎ נתונים ‎ רשמיים, ‎ מספר‎ 
המובטלים ‎ באיחוד ‎ האירופי ‎ ובארצות-הברית ‎ הגיע ‎ ל-23‎ 
מיליון, ‎ ומתוכם ‎ -  כ-18 ‎ מיליון ‎ מובטלים ‎ ברחבי ‎ אירופה.‎ 

התחזית ‎ הפסימית ‎ של ‎ האיחוד ‎ האירופי ‎ מדברת ‎ על ‎ שיעור‎ 
אבטלה ‎ שיגיע ‎ ל־9.3% ‎ מכוח ‎ העבודה ‎ במהלך ‎ 2009, ‎ ועל‎ 
עלייה ‎ נוספת ‎ ל-10% ‎ במהלך ‎ שנת ‎ 2010. ‎ כלכלנים ‎ צופים, ‎ כי‎ 
במדינות ‎ האיחוד ‎ האירופי ‎ צפויים ‎ גלי ‎ פיטורים ‎ המוניים,‎ 
כאשר ‎ את ‎ הפגיעה ‎ הקשה ‎ יספגו ‎ דווקא ‎ מדינות ‎ גוש ‎ היורו,‎ 
שברבות ‎ מהן ‎ יורגש ‎ המיתון ‎ כבר ‎ החודשים ‎ הקרובים. ‎ לפי‎ 
התחזיות, ‎ התוצר ‎ של ‎ מדינות ‎ גוש ‎ היורו ‎ צפוי ‎ להתכווץ‎ 
במהלך ‎ השנה ‎ ב-2% ‎ -  הירידה ‎ החדה ‎ ביותר ‎ מאז ‎ עברו‎ 
המדינות ‎ להשתמש ‎ במטבע ‎ משותף.‎ 

בארה״ב ‎ הקיפו ‎ הפיטורים ‎ מגזרים ‎ רחבים ‎ במשק. ‎ משרד‎ 
העבודה ‎ בוושינגטון ‎ דיווח, ‎ שמספר ‎ הממשיכים ‎ לקבל ‎ דמי‎ 
אבטלה ‎ הסתכם ‎ ב-4.8 ‎ מיליון ‎ מובטלים ‎ -  הקף ‎ שלא ‎ היה‎ 
כדוגמתו ‎ מאז ‎ 1967. ‎ בשבוע ‎ אחד ‎ גדל ‎ מספר ‎ המובטלים‎ 
בארה״ב ‎ ב-160 ‎ אלף.‎ 

השפעה ‎ אחרת ‎ של ‎ המשבר ‎ הכלכלי: ‎ מספר ‎ העובדים‎ 
החברים ‎ באיגודים ‎ המקצועיים ‎ של ‎ ארה״ב ‎ גדל ‎ מדי ‎ שנה, ‎ זו‎ 
השנה ‎ השנייה ‎ ברציפות. ‎ ככל ‎ שהמשבר ‎ הכלכלי ‎ מעמיק, ‎ כך‎ 
מצטרפים ‎ יותר ‎ עובדים ‎ לאיגודים. ‎ למעלה ‎ מחצי ‎ מיליון‎ 
עובדים ‎ הצטרפו ‎ לאיגודים ‎ במהלך ‎ השנה ‎ שעברה.‎ 


נדחתה ‎ ההפרטה ‎ של ‎ הנמלים‎ 


לאחר ‎ דיון ‎ סוער, ‎ שהתקיים ‎ בשבוע ‎ שעבר ‎ במשרד‎ 
התחבורה, ‎ סוכם ‎ כי ‎ קידום ‎ תוכנית ‎ ההפרטה ‎ החלקית ‎ של‎ 
הנמלים ‎ ("מודל ‎ לנד-לורד") ‎ יקודם ‎ באמצעות ‎ חקיקה ‎ רגילה‎ 
בלבד. ‎ החלטה ‎ זו ‎ תואמת ‎ את ‎ הסיכום ‎ שהושג ‎ בבית ‎ הדין‎ 
הארצי ‎ לעבודה. ‎ הצדדים ‎ אמורים ‎ לצאת ‎ בקרוב ‎ בהודעה‎ 
מוסכמת, ‎ שתובא ‎ לאישור ‎ בית ‎ הדין ‎ לעבודה.‎ 

בפגישה ‎ במשרד ‎ התחבורה ‎ השתתפו ‎ מנכ״ל ‎ משרד‎ 
התחבורה, ‎ גדעון ‎ סיטרמן, ‎ יו״ר ‎ איגוד ‎ עובדי ‎ התחבורה‎ 
בהסתדרות, ‎ אבי ‎ אדרי, ‎ מנהל ‎ רשות ‎ הספנות ‎ והנמלים, ‎ אריה‎ 
רונה, ‎ מנכ״ל ‎ חברת ‎ נמלי ‎ ישראל ‎ (חנ״י), ‎ שלמה ‎ ברימן, ‎ מנהל‎ 
נמל ‎ אשדוד, ‎ כוכבי ‎ אזרן, ‎ ונציגי ‎ הוועדים ‎ מנמלי ‎ אשדוד‎ 
וחיפה.‎ 

לדברי ‎ אבי ‎ אדרי, ‎ יו״ר ‎ איגוד ‎ עובדי ‎ התחבורה, ‎ בישיבה‎ 
נאמרו ‎ דברים ‎ קשים ‎ על ‎ אובדן ‎ אמון ‎ העובדים ‎ במערכת ‎ ועל‎ 
הניסיונות ‎ לקדם ‎ את ‎ נושא ‎ לנד-לורד ‎ מאחורי ‎ גבם ‎ של‎ 
העובדים. ‎ לדברי ‎ אדרי, ‎ על ‎ אף ‎ ההסכמות ‎ שהושגו, ‎ לפיהן‎ 
נושא ‎ הלנד-לורד ‎ יקודם ‎ רק ‎ בחקיקה, ‎ הסתבר, ‎ כי ‎ הופסקה‎ 
העסקתם ‎ של ‎ מנהלי ‎ הנמלים ‎ דרך ‎ רשות ‎ הספנות ‎ והנמלים‎ 
ועומדים ‎ להעבירם ‎ להעסקה ‎ בחנ״י ‎ -  בדיוק ‎ לפי ‎ המודל ‎ של‎ 
לנד-לורד. ‎ מכאן ‎ מסיק ‎ אבי ‎ אדרי, ‎ כי ‎ הממשלה ‎ פועלת‎ 
לעקיפת ‎ ההחלטה ‎ של ‎ בית ‎ הדין ‎ הארצי ‎ באמצעות ‎ פירוק‎ 
מודל ‎ לנד-לורד ‎ לחלקים, ‎ אותם ‎ מקדמים ‎ תחת ‎ הכותרת ‎ של‎ 
"שינוי ‎ מבנה ‎ ארגוני ‎ בחנ״י".‎ 

לאחר ‎ שנציגי ‎ העובדים ‎ התעקשו ‎ בישיבה ‎ שנושא ‎ לנד ‎ לורד‎ 
לא ‎ יקודם ‎ בשום ‎ דרך, ‎ הוסכם ‎ כי ‎ תיעצר ‎ העברת ‎ מנהלי‎ 
הנמלים ‎ לחנ״י ‎ ותימשך ‎ העסקתם ‎ כבעבר ‎ על ‎ ידי ‎ רשות‎ 
הספנות ‎ והנמלים. ‎ בנוסף, ‎ סוכם ‎ כי ‎ חנ״י ‎ לא ‎ תקדם ‎ שום ‎ נושא‎ 
הקשור ‎ בלנד-לורד.‎ 

יצוין, ‎ שבהצעת ‎ "חוק ‎ ההסדרים" ‎ שטרם ‎ אושרה, ‎ ואשר‎ 
נלווית ‎ להצעת ‎ התקציב ‎ לשנת ‎ 2009, ‎ נכלל ‎ מודל ‎ לנד-לורד.‎ 
עתה ‎ מצפים ‎ העובדים ‎ שסעיף ‎ זה ‎ ימחק ‎ מהצעת ‎ החוק ‎ לקראת‎ 
הדיון ‎ בתקציב ‎ המדינה ‎ ובחוק ‎ ההסדרים, ‎ שיתקיים ‎ בכנסת‎ 
לאחר ‎ כינון ‎ הממשלה ‎ החדשה.‎ 

הנהלת ‎ התזמורת ‎ האנדלוסית‎ 
פיטרה ‎ את ‎ הנגנים ‎ השובתים‎ 

נגני ‎ התזמורת ‎ האנדלוסית ‎ הישראלית ‎ ועובדיה ‎ השובתים‎ 
טרם ‎ קיבלו ‎ מכתבי ‎ פיטורים, ‎ אבל ‎ מהודעה ‎ לעיתונות‎ 
שמיהרה ‎ הנהלת ‎ התזמורת ‎ לשחרר ‎ בשבוע ‎ שעבר ‎ עולה, ‎ כי‎ 
פעילות ‎ התזמורת ‎ מופסקת ‎ לאלתר ‎ וכי ‎ כל ‎ העובדים, ‎ כולל‎ 
הנגנים ‎ השובתים‎ ,יפוטרו.‎ 

החלטת ‎ הפיטורים ‎ התקבלה ‎ בדיון ‎ חירום ‎ שהתקיים‎ 
בנוכחות ‎ חברי ‎ האסיפה ‎ הכללית ‎ של ‎ העמותה, ‎ המנהלת ‎ את‎ 
התזמורת. ‎ מהסתדרות ‎ נמסר, ‎ כי ‎ העובדים ‎ נחושים ‎ להמשיך‎ 
במאבקם ‎ למען ‎ הסכם ‎ קיבוצי, ‎ ושהם ‎ שוקלים ‎ את ‎ נטישת‎ 
התזמורת ‎ הקיימת, ‎ כדי ‎ להקים ‎ תחתיה ‎ תזמורת ‎ חדשה.‎ 


הסגל ‎ הזוטר ‎ באוני ‎ ת״א ‎ תומך‎ 
במרצים ‎ באוניברסיטה ‎ הפתוחה‎ 

ארגון ‎ הסגל ‎ הזוטר ‎ באוניברסיטת ‎ תל-אביב ‎ תומך ‎ במאבק‎ 
המרצים ‎ באוניברסיטה ‎ הפתוחה. ‎ באיגרת ‎ שנשלחה ‎ בדוא״ל‎ 
לאלפי ‎ חברי ‎ הארגון ‎ בסוף ‎ השבוע ‎ שעבר ‎ נכתב:‎ 

ארגון ‎ הסגל ‎ הזוטר ‎ מסייע ‎ ככל ‎ יכולתו ‎ למאבקם ‎ של‎ 
המרצים ‎ והמנחים ‎ באוניברסיטה ‎ הפתוחה ‎ לשנוי ‎ דפוסי‎ 
העסקתם. ‎ הנהלת ‎ האוניברסיטה ‎ הפתוחה ‎ טוענת, ‎ כי ‎ היא‎ 
הציעה ‎ לעובדים ‎ הסכם ‎ שכר ‎ דומה ‎ לזה ‎ שנחתם ‎ בדצמבר‎ 
2008  בין ‎ ועד ‎ ראשי ‎ האוניברסיטאות ‎ לבין ‎ הפורום ‎ המתאם‎ 
של ‎ ארגוני ‎ הסגל ‎ הזוטר. ‎ טענה ‎ זו ‎ אינה ‎ נכונה.‎ 

כרגע, ‎ הצעת ‎ הנהלת ‎ האוניברסיטה ‎ הפתוחה ‎ נופלת ‎ בכל‎ 
פרמטר ‎ אפשרי ‎ מההסכם ‎ באוניברסיטאות. ‎ כך ‎ למשל, ‎ השכר‎ 
המוצע ‎ עבור ‎ הוראה ‎ עומד ‎ על ‎ כ-35% ‎ בלבד ‎ (!) ‎ מהשכר‎ 
המשולם ‎ ביתר ‎ האוניברסיטאות. ‎ כמו ‎ כן, ‎ מתעקשת ‎ ההנהלה‎ 
על ‎ המשך ‎ העסקה ‎ נרחבת ‎ ׳לפי ‎ שעות, ‎ ואין ‎ בכוונתה ‎ לאפשר‎ 
יציאה ‎ של ‎ המרצים ‎ להשתלמויות. ‎ במובנים ‎ רבים ‎ ההסכם‎ 
המוצע ‎ מרע ‎ את ‎ תנאי ‎ ההעסקה ‎ הקיימים.‎ 

דרישה ‎ לחקור ‎ תנאי ‎ מעצר ‎ אכזריים‎ 

שבעה ‎ ארגוני ‎ זכויות ‎ אדם ‎ פנו ‎ בשבוע ‎ שעבר ‎ לפרקליט‎ 
הצבאי ‎ הראשי ‎ תא״ל ‎ אביחי ‎ מנדלבליט ‎ וליועץ ‎ המשפטי ‎ מני‎ 
מזוז ‎ בתלונה ‎ על ‎ התנאים ‎ המחפירים, ‎ שבהם ‎ הוחזקו ‎ העצורים‎ 
הפלסטינים ‎ שנעצרו ‎ במהלך ‎ מלחמת ‎ עזה. ‎ הארגונים ‎ מסרו, ‎ כי‎ 
מהעדויות ‎ עולה ‎ תמונה ‎ מחרידה ‎ של ‎ תנאים ‎ אכזריים, ‎ בלתי‎ 
אנושיים ‎ ומשפילים ‎ ואלימות ‎ קשה ‎ מצד ‎ חיילים ‎ וחוקרים".‎ 
עצורים ‎ רבים ‎ הוחזקו ‎ במחפורות ‎ בקרקע ‎ במשך ‎ שעות ‎ רבות‎ 
ואף ‎ ימים, ‎ כשהם ‎ חשופים ‎ לקור, ‎ אזוקים ‎ ומכוסי ‎ עיניים.‎ 
בבורות ‎ אלה ‎ לא ‎ היו ‎ תנאים ‎ סניטריים ‎ בסיסיים".‎ 

הסכם ‎ עודפים ‎ בין ‎ חד״ש ‎ לרע״ם־תע״ל‎ 

בשבוע ‎ שעבר ‎ חתמו ‎ שתי ‎ הרשימות, ‎ חד״ש ‎ ורע״ם־תע״ל‎ 
על ‎ הסכם ‎ עודפים ‎ בבחירות ‎ לכנסת.‎ 

מחד״ש ‎ נמסר, ‎ כי ‎ הסכם ‎ העודפים ‎ נועד ‎ להגדיל ‎ את ‎ הסיכוי‎ 
לנצל ‎ את ‎ עודפי ‎ הקולות ‎ של ‎ שתי ‎ הרשימות, ‎ ובכך ‎ למנוע ‎ את‎ 
כניסתו ‎ של ‎ עוד ‎ ח״כ ‎ של ‎ הימין ‎ לכנסת.‎ 


מטה ‎ הבחירות ‎ של ‎ חד״ש‎ 

אסיפות ‎ וחוגי ‎ בית‎ 

יום ‎ ד׳, ‎ 4  בפברואר‎ 

תמר ‎ גוזינסקי‎ 

חיפה, ‎ חוג ‎ אחווה, ‎ בשעה ‎ 19.30  - 

ח״כדב ‎ תנין‎ 
יואב ‎ גולדרינג‎ 

ת״א ‎ מרכז, ‎ 18.30, ‎ חוג ‎ בית ‎ - 

ח״כדב ‎ תנין‎ 

ת״א, ‎ הירקון ‎ 20.00 ,70  - 

גדי ‎ אלגזי‎ 

ת״א, ‎ נווה ‎ צדק, ‎ 20.30  - 

